**Molėtų rajono savivaldybės taryba**

**SPRENDIMAS**

**DĖL sutikimo PERiMti valstybės turtą MOLĖTŲ RAJONO SAVIVALDYBĖS NUOSAVYBĖN**

2016 m. birželio    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 6 straipsnio 24 punktu, 16 straipsnio 4 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktu, atsižvelgdama į Lietuvos Respublikos aplinkos ministerijos 2016 m. gegužės 26 d. raštą Nr. (45-1)-D8-4188 „Dėl interneto svetainės perdavimo“,

Molėtų rajono savivaldybės taryba n u s p r e n d ž i a:

1. Sutikti perimti Molėtų rajono savivaldybės nuosavybėn savarankiškajai funkcijai - informacinės visuomenės plėtrai - įgyvendinti valstybei nuosavybės teise priklausantį ir šiuo metu Lietuvos Respublikos aplinkos ministerijos patikėjimo teise valdomą nematerialųjį turtą – informacinę interneto svetainę „Žvejybos rojus“, kurios įsigijimo vertė 6744,0 eurai.
2. Įgalioti Molėtų rajono savivaldybės administracijos direktorių Saulių Jauneiką, jo nesant - administracijos direktoriaus pavaduotoją Karolį Balčiūną, savivaldybės vardu pasirašyti turto perėmimo ir perdavimo aktą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras